《茂林见访有诗次韵奉酬》
宋代·喻良能

解鞍挥玉麈，亹亹笑谈清。
昨夜灯花喜，今朝乾鹊声。
兴同狂秘监，诗似老弥明。
忆昔南台北，相逢盖始倾。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。